HMS Caradoc (D60)

To **HMS ''Caradoc*** ήταν ελαφρύ [[καταδρομικό]] κλάσης *C* το οποίο ναυπηγήθηκε για το [[Βασιλικό Ναυτικό]] στον [[ΑΠΠ|Α΄ Παγκόσμιο Πόλεμο]]. Εντάχθηκε στον [[Μέγας Στόλος|Μέγα Στόλο]] (*Grand Fleet*) πριν τελειώσει η σύρραξη και έλαβε μέρος στη [[Δεύτερη ναυμαχία της Ελιγολάνδης]] στα τέλη του 1917. Στα τέλη του επόμενου έτους βρέθηκε για μικρό χρονικό διάστημα στη [[Βαλτική Θάλασσα|Βαλτική]] προς υποστήριξην των δυνάμεων που μάχονταν τους [[Μπολσεβίκοι|Μπολσεβίκους]], ενώ στις αρχές του 1919 μεταφέρθηκε στον [[Στόλος της Μεσογείου (Ηνωμένο Βασίλειο)|Στόλο της Μεσογείου]] για να αναλάβει παρόμοια αποστολή στη [[Μαύρη Θάλασσα]]. Στα μέσα του 1920 αποσύρθηκε προκειμένου να ενισχυθεί η βρετανική παρουσία κατά τον [[Μικρασιατική Εκστρατεία|Ελληνοτουρκικό Πόλεμο του 1919-1922]] καθώς και στην [[κρίση του Τσανάκ]] (1922). Την περίοδο του [[Μεσοπόλεμος|Μεσοπολέμου]] ανήκε στον [[Εφεδρικός στόλος|Εφεδρικό στόλο]] (Reserve fleet) ενώ συχνές ήταν οι αποστολές στην [[Άπω Ανατολή]] και στον [[Σταθμός Βορείου Αμερικής και Δυτικών Ινδιών|Σταθμό Βορείου Αμερικής και Δυτικών Ινδιών]].

Επέστρεψε στην ενεργό δράση πριν από το ξέσπασμα του [[ΒΠΠ|Δευτέρου Παγκοσμίου]], την 1η Σεπτεμβρίου 1939. Στις αρχές του 1942 μεταφέρθηκε στον [[Ανατολικός Στόλος|Ανατολικό Στόλο]] (Eastern Fleet), χωρίς όμως να γνωρίσει πολεμική δράση. Το επόμενο έτος ανέλαβε καθήκοντα εκπαιδευτικού πλοίου στη [[Νότια Αφρική]] ενώ το 1944 στάλθηκε στην [[Κεϋλάνη]] όπου αξιοποιήθηκε ως πλωτός κοιτώνας. Τον Αύγουστο του 1945 χρησιμοποιήθηκε προσωρινά ως [[ναυαρχίδα]], ενώ αργότερα τη χρονιά αυτή επέστρεψε στη [[Μεγάλη Βρετανία]]. Στα τέλη του 1945 στάλθηκε οριστικά στην εφεδρεία και στις αρχές του 1946 διαλύθηκε για [[σκραπ]].

== Περιγραφή ==

Τα καταδρομικά της κλάσης *C* σχεδιάστηκαν ως πλοία προστασίας των κύριων μονάδων του στόλου από τις επιθέσεις εχθρικών [[αντιτορπιλικό|αντιτορπιλικών]]. Τα τέσσερα πλοία της υποκλάσης *Caledon*, στην οποία ανήκε και το *Caradoc*, ήταν μεγαλύτερων διαστάσεων και ενσωμάτωναν διάφορες βελτιώσεις σε σχέση με τα σκάφη της προηγούμενης υποκλάσης (*Centaur*). Ενισχυμένος ήταν επίσης ο οπλισμός τους. Είχαν ολικό μήκος 137,3&nbsp;m, πλάτος 12,9&nbsp;m και [[βύθισμα]] 5,7&nbsp;m με πλήρη φόρτο. Το [[εκτόπισμα]] ήταν 4.238&nbsp;LT με κανονικό και 4.911&nbsp;LT με πλήρη φόρτο αντίστοιχα. Προωθούνταν από δύο ατμοστροβίλους Parsons που απέδιδαν συνολικά έως και 40.000&nbsp;shp, με τη μέγιστη ταχύτητα να ανέρχεται σε 29&nbsp;[[κόμβος|kn]] περίπου. Τέλος το πλήρωμά ανέρχονταν σε 400 περίπου αξιωματικούς και ναύτες (έφθανε στους 437 όταν δρούσε ως ναυαρχίδα).

Ο κύριος οπλισμός αποτελούνταν από πέντε πυροβόλα των 152&nbsp;mm. Επίσης υπήρχαν δύο αντιαεροπορικά των και οκτώ [[τορπιλοσωλήνας|τορπιλοσωλήνες]] των. Η θωρακισμένη ζώνη είχε πάχος 38-76&nbsp;mm και το κατάστρωμα προστατεύονταν από θωράκιση έως και 25&nbsp;mm.

== Επιχειρησιακή ιστορία ==

=== Α΄ Παγκόσμιος Πόλεμος ===
Αυτό ήταν το δεύτερο πλοίο του Βασιλικού Ναυτικού που έφερε το όνομα *Caradoc*. Παραγγέλθηκε τον Δεκέμβριο του 1915 στα πλαίσια του Πολεμικού Προγράμματος 1915–16 και οι εργασίες ναυπήγησής του άρχισαν στις εγκαταστάσεις της [[Scotts Shipbuilding and Engineering Company]] στο [[Γκρήνοκ]] (Greenock) την 21η&nbsp;Φεβρουαρίου 1916. [[Καθέλκυση|Καθελκύστηκε]] στις 23&nbsp;Δεκεμβρίου 1916 και ολοκληρώθηκε στις 15&nbsp;Ιουνίου 1917 για να ενταχθεί στην 6η&nbsp;Μοίρα Ελαφρών Καταδρομικών του Μεγάλου Στόλου, όπως και άλλα τρία καταδρομικά κλάσης *C*. Μαζί με το αδελφό πλοίο [[HMS Cassandra (1916)|HMS *Cassandra*]] προσάραξαν στο [[Fair Isle]] στις 15&nbsp;Αυγούστου, όμως κατέστη εφικτή η ανάκτηση και των δύο.

Το *Caradoc* επέστρεψε στην ενεργό δράση στις 17&nbsp;Νοεμβρίου, λαμβάνοντας μέρος στη [[Δεύτερη ναυμαχία της Ελιγολάνδης]]. Επρόκειτο για επιχείρηση των Βρετανών με αντικειμενικό σκοπό την αναχαίτιση γερμανικών [[ναρκαλιευτικό|ναρκαλιευτικών]] που εκκαθάριζαν βρετανικά ναρκοπέδια στη [[Βόρεια Θάλασσα]]. Η 1η και η 6η&nbsp;Μοίρα Ελαφρών Καταδρομικών παρείχε κάλυψη στα δύο [[καταδρομικό μάχης|καταδρομικά μάχης]] κλάσης *Courageous* της [[1ης&nbsp;Μοίρας Καταδρομικών]]. Τα γερμανικά σκάφη ανέπτυξαν προπέτασμα καπνού ώστε να διαφύγουν, με συνέπεια οι Βρετανοί να χάσουν τα ναρκαλιευτικά και να επικεντρωθούν κατά κύριο λόγο στην καταδίωξη των εχθρικών καταδρομικών, χωρίς όμως να καταφέρουν να προκαλέσουν αξιόλογες ζημιές. Το *Caradoc* δεν κατάφερε να πλήξει αντίπαλο πλοίο ούτε υπέστη το ίδιο κάποιο πλήγμα.

=== Μεσοπόλεμος ===
Στα 1917–18, αντικαταστάθηκε η [[γέφυρα (πλοίου)|γέφυρά]] του από νέα, μεγαλύτερων διαστάσεων, ενώ τοποθετήθηκαν και νέα [[αποστασιόμετρο|αποστασιόμετρα]] των 3,7&nbsp;m. Το Νοέμβριο του 1918, στάλθηκε στο [[Ροσάιθ]](Rosyth) και συνόδευσε μαζί με άλλα πλοία τον γερμανικό στόλο ανοικτών θαλασσών στην πορεία του προς το [[Σκάπα Φλόοου]] για να παραδοθεί (21&nbsp;Νοεμβρίου). Μερικές ημέρες αργότερα η 6η&nbsp;Μοίρα στάλθηκε στη [[Βαλτική Θάλασσα|Βαλτική]] προκειμένου να διασφαλισθεί η ανεξαρτησία των [[Βαλτικά κράτη|Βαλτικών κρατών]] από τη Ρωσία.

Ενώ κατευθύνονταν προς τα εκεί, το *Caradoc* σταμάτησε στην [[Κοπεγχάγη]] όπου ρυμούλκησε το [[ανθρακοφόρο πλοίο|ανθρακοφόρο]] [[SS Tregarth|SS *Tregarth*]], που είχε προσαράξει. Στις 14&nbsp;Δεκεμβρίου βομβάρδισε τις θέσεις των [[Μπολσεβίκοι|Μπολσεβίκων]] ανατολικά του [[Τάλιν]] μαζί με το καταδρομικό [[HMS Cardiff (D58)|HMS *Cardiff*]] και πέντε [[αντιτορπιλικό|αντιτορπιλικά]], διακόπτοντας μάλιστα την επίθεση τους όταν κατέστρεψαν τη μοναδική γέφυρα που τους συνέδεε με το [[Πέτρογκραντ]]. Περίπου δύο εβδομάδες αργότερα συνέβαλε στον αιχμαλωτισμό του ρωσικού αντιτορπιλικού Avtroil, το δόθηκε στους Εσθονούς. Τον Ιανουάριο του 1919 μετέφερε μαζί με το [[HMS Calypso (D61)|HMS *Calypso*]] 500 Φινλανδούς εθελοντές από το [[Ελσίνκι]] στο Τάλιν και στη συνέχεια βομβάρδισε τους Μπολσεβίκους προς υποστήριξη εσθονικής επίθεσης. Η 6η&nbsp;Μοίρα επέστρεψε στο Ροσάιθ αμέσως μετά την ολοκλήρωση των επιχειρήσεων αυτών (10&nbsp;Ιανουαρίου).

Στις 29&nbsp;Φεβρουαρίου το *Caradoc* μεταφέρθηκε στην 3η&nbsp;Μοίρα Ελαφρών Καταδρομικών στη [[Μεσόγειος Θάλασσα|Μεσόγειο]]. Στα μέσα Απριλίου βρίσκονταν ήδη στην [[Κριμαία]] προς υποστήριξη των επιχειρήσεων ενάντια στους Μπολσεβίκους. Στις 22&nbsp;Απριλίου [[αναγνωριστικό αεροσκάφος|αναγνωριστικά αεροσκάφη]] εντόπισαν μεγάλες συγκεντρώσεις του [[Κόκκινος Στρατός|Κόκκινου Στρατού]] κοντά στη [[Θεοδοσία (πόλη)|Θεοδοσία]]. Το ελληνικό [[θωρηκτό]] *Λήμνος* και το *Caradoc* βομβάρδισαν τις εχθρικές δυνάμεις εξαναγκάζοντας τες να αποσυρθούν. Τα δύο αυτά σκάφη μαζί με το καταδρομικό [[HMS Centaur (1916)|HMS *Centaur*]] και το αντιτορπιλικό [[HMS Parthian (1916)|HMS *Parthian*]] έπληξαν ξανά δυνάμεις του Κόκκινου Στρατού δύο ημέρες αργότερα. Στις 2&nbsp;Μαΐου το *Caradoc* από κοινού με το θωρηκτό [[HMS Emperor of India|HMS *Emperor of India*]] συνέβαλαν με τα πυρά τους στην ανακοπή νέας επίθεσης των Μπολσεβίκων. Τρεις μήνες αργότερα χτυπήθηκε από τρία βλήματα εχθρικής παράκτιας πυροβολαρχίας στο Ochakov, χωρίς όμως να υποστεί ζημιές ή απώλειες. Αργότερα εκείνο τον μήνα υποστήριξε αποβατική ενέργεια κοντά στην [[Οδησσός|Οδησσό]]. Στα μέσα Οκτωβρίου υποστήριξε επίθεση των αντεπαναστατών κοντά στη [[Γιάλτα]].

Τον Απρίλιο του 1920 το *Caradoc* βρίσκονταν στα ανοικτά της [[Γεωργία]]ς προς υποστήριξην επιχειρήσεων κατά των Μπολσεβίκων, συνεχίζοντας σε αυτόν τον ρόλο ολόκληρο τον Μάιο. Τον Ιούνιο στάλθηκε στην [[Κωνσταντινούπολη]] εξαιτίας των εξελίξεων στη Μικρασιατική εκστρατεία. Κατά τη διάρκεια της κρίσης του Τσανάκ (Σεπτέμβριος 1922) βρίσκονταν στον κόλπο της [[Σμύρνη]]ς. Παρέμεινε στη Μεσόγειο μέχρι τον Δεκέμβριο του 1926, οπότε μεταφέρθηκε για μικρό χρονικό διάστημα στον [[Σταθμός Κίνας|Σταθμό Κίνας]] (China Station). Κάπου στα 1924–26 προστέθηκε ζεύγος αντιαεροπορικών πυροβόλων των 40&nbsp;mm. Με την επιστροφή του στη Μεγάλη Βρετανία ξεκίνησε παρατεταμένο πρόγραμμα επισκευής και ανανέωσης του το οποίο διήρκησε από τις 15&nbsp;Σεπτεμβρίου 1927 μέχρι τον Οκτώβριο του 1928 που εντάχθηκε στη δύναμη του [[Σταθμός Βορείου Αμερικής και Δυτικών Ινδιών|Σταθμό Βορείου Αμερικής και Δυτικών Ινδιών]] (North America and West Indies Station). Παρέμεινε εκεί μέχρι τον Φεβρουάριο του 1930 που επέστρεψε στο [[Ηνωμένο Βασίλειο]] για να ενταχθεί προσωρινά στον [[Εφεδρικός στόλος|Εφεδρικό στόλο]] (Reserve fleet). Τον Ιούλιο επέστρεψε στην ενεργό δράση, αυτή τη φορά για να ενταχθεί στην 5η&nbsp;Μοίρα Καταδρομικών στην [[Άπω Ανατολή]]. Επέστρεψε στην πατρίδα τέσσερα χρόνια αργότερα για να τεθεί ξανά στην εφεδρεία.

=== Β΄ Παγκόσμιος Πόλεμος ===
Όταν ξέσπασε ο [[ΒΠΠ|Δεύτερος Παγκόσμιος Πόλεμος]] το *Caradoc* βρίσκονταν στο [[Πόρτλαντ Χάρμπορ]] (Portland Harbour) και σύντομα ανέλαβε επιχειρήσεις στα ανοικτά των ακτών της [[Βόρεια Αμερική|Βορείου Αμερικής]]. Τον επόμενο μήνα μετέφερε χρυσό αξίας δύο εκατομμυρίων [[στερλίνα|στερλινών]] στο [[Χάλιφαξ]]. Στις 23 Οκτωβρίου το ελαφρύ καταδρομικό [[HMS Orion (85)|*Orion*]] και το καναδικό αντιτορπιλικό [[HMCS Saguenay (D79)|*Saguenay*]] εντόπισαν το γερμανικό [[πετρελαιοφόρο]] *Emmy Friedrich* στα [[στενά του Γιουκατάν]]. Όταν το *Caradoc* σταμάτησε το πλοίο το πλήρωμά του το βύθισε προκειμένου να μην αιχμαλωτισθεί. Στις 11&nbsp;Δεκεμβρίου 1940 το γερμανικό πλοίο *Rhein* αναχαιτίστηκε από το δανέζικο πολεμικό [[HNLMS Van Kinsbergen (1939)|HNLMS *Van Kinsbergen*]] στα δυτικά των στενών της [[Φλόριδα]]ς. Και σε αυτή την περίπτωση το πλήρωμά του το κατέστρεψε για να μην πέσει στα χέρια του εχθρού. Το *Caradoc* βύθισε με τα πυρά του το πλοίο αυτό. Από τα τέλη Οκτωβρίου 1941 μέχρι τον Φεβρουάριο του επόμενου έτους το καταδρομικό ήταν στη [[Νέα Υόρκη]], όπου αντικαταστάθηκαν τα αντιαεροπορικά του από πέντε σύγχρονα πυροβόλα Oerlikon των 20&nbsp;mm. Επίσης εγκαταστάθηκαν [[ραντάρ]] Τύπου&nbsp;271 και Τύπου&nbsp;290.

Στη συνέχεια εντάχθηκε στον [[Ανατολικός Στόλος|Ανατολικό Στόλο]], όπου και παρέμεινε μέχρι το 1943. Μετατατράπηκε σε εκπαιδευτικό στο [[Ντέρμπαν]] στη [[Νότια Αφρική]] και το 1944 μεταφέρθηκε στο [[Κολόμπο]] στην [[Κεϋλάνη]]. Τον Απρίλιο του 1944 μετατράπηκε σε πλοίο-στρατώνα ενώ τον Αύγουστο του 1945 έγινε προσωρινά η [[ναυαρχίδα]] του Ανατολικού Στόλου, που μετονομάστηκε τότε σε Στόλο Ανατολικών Ινδιών. Τον Δεκέμβριο του 1945 επέστρεψε οριστικά στην εφεδρεία, πίσω στην πατρίδα, για να πωληθεί τελικά για [[σκραπ]] το επόμενο έτος.

== Σημειώσεις ==


== Παραπομπές ==
<references />

== Βιβλιογραφία ==
*
*
* 
* 
* 
* 
* 
*
*
* 

== Εξωτερικοί σύνδεσμοι ==

*[http://www.uboat.net/allies/warships/ship/1190.html HMS *Caradoc* at Uboat.net]
*[http://www.worldwar1.co.uk/light-cruiser/hms-Caledon.html Ships of the *Caledon'' class]

Κατηγορία:Καταδρομικά κλάσης C